**ΔΗΛΩΣΗ ΜΑΘΗΜΑΤΩΝ**

**ΕΑΡΙΝΟΥ 2ου , 4ου , 6ου , 8ου ΚΑΙ ΜΕΓΑΛΥΤΕΡΟΥ ΕΞΑΜΗΝΟΥ 2022-2023**

Παρακαλούνται οι φοιτητές του Τμήματος, **με εξάμηνο φοίτησης από 2ο και πάνω**, να εισέλθουν στο Φοιτητολόγιο:[**https://services.uniwa.gr/**](https://services.uniwa.gr/) για να δηλώσουν, ηλεκτρονικά, τα μαθήματα που διδάσκονται στο εαρινό εξάμηνο 2022-2023.

**Ημερομηνίες υποβολής δήλωσης μαθημάτων**

**από 2/3/2023 έως και 17/3/2023.**

**ΠΡΟΣΟΧΗ!**

1. Οι φοιτητές πριν προβούν στην δήλωση των μαθημάτων τους θα πρέπει να διαβάσουν **προσεκτικά τις παρακάτω οδηγίες** καθώς και τις **οδηγίες χρήσης της πλατφόρμας,** για την αποφυγή λαθών.
2. Οι φοιτητές μπορούν να τροποποιήσουν, με αλλαγή ή συμπλήρωση μαθημάτων, τις δηλώσεις τους, μόνο ηλεκτρονικά και όσο διαρκεί η περίοδος των δηλώσεων.
3. Μετά το πέρας των δηλώσεων, οι φοιτητές θα μπορούν να δουν στο Φοιτητολόγιο, την οριστικοποιημένη δήλωση μαθημάτων για το εαρινό εξάμηνο 2022-2023.
4. Ισχύει **ΜΟΝΟ** η οριστικοποιημένη δήλωση μαθημάτων. Οι φοιτητές δεν μπορούν να συμμετέχουν σε εξέταση μαθήματος το οποίο ΔΕΝ θα έχει δηλωθεί. Βαθμολογίες σε μαθήματα που δεν δηλώθηκαν, δεν καταχωρούνται.
5. Τα δηλωμένα μαθήματα του εαρινού εξαμήνου 2022-2023 θα εξεταστούν κατά την εξεταστική της εαρινής περιόδου 2022-2023. Για την επαναληπτική εξεταστική αυτών των μαθημάτων, το Σεπτέμβριο 2023, δεν υποβάλλεται ξεχωριστή ή νέα δήλωση.
6. Η εγγραφή και επιλογή μαθημάτων στο eclass/moodle **ΔΕΝ αποτελεί** δήλωση μαθημάτων.
7. Μπορείτε να συμβουλευτείτε την Ιστοσελίδα/Σπουδές/Προπτυχιακό πρόγραμμα σπουδών

<https://ecec.uniwa.gr/courses/undergradute/>

<https://ecec.uniwa.gr/spoydes/proptychiakes-spoydes-2/odigos-spoydon/>

https://ecec.uniwa.gr/spoydes/proptychiakes-spoydes-2/ptychiakes-ergasies/

|  |
| --- |
| **Π Ε Ρ Ι Ο Ρ Ι Σ Μ Ο Ι      Δ Η Λ Ω Σ Η Σ      Μ Α Θ Η Μ Α Τ Ω Ν** |

**Α. Όριο ωρών**  μαθημάτων που μπορούν να δηλωθούν, ανά εξάμηνο.

|  |  |
| --- | --- |
| **Εξάμηνο φοίτησης** | **Όριο ωρών** |
| **από 1ο  μέχρι  8ο** | **38**ώρες |
| **από 9ο  και   πάνω** | **52**ώρες |

**Β. Προαπαιτούμενα μαθήματα**

Οι φοιτητές του Τμήματος, σύμφωνα με τον οδηγό σπουδών, απαιτείται να έχουν παρακολουθήσει και να έχουν εξεταστεί **επιτυχώς** σε προ απαιτούμενα μαθήματα, ως **απαραίτητη προϋπόθεση** για τη δήλωση, παρακολούθηση και εξέταση των εξαρτημένων από αυτά μαθημάτων.

Αρχείο με [**ΠΡΟΑΠΑΙΤΟΥΜΕΝΑ 2022-2023**](ΠΡΟΑΠΑΙΤΟΥΜΕΝΑ%202022-2023.pdf)

**ΠΡΟΣΟΧΗ!** Τα προ απαιτούμενα μαθήματα **ΔΕΝ ισχύουν** στους επί πτυχίω φοιτητές, με εξάμηνο φοίτησης **από 9ο  και πάνω**.

**Γ. Μαθήματα που δεν θα διδαχθούν το εξάμηνο αυτό.**

|  |  |  |
| --- | --- | --- |
| Κωδικός | Μάθημα | Εξάμηνο |
| ΑΠΠ91 | ΕΦΑΡΜΟΓΕΣ ΧΟΡΟΘΕΡΑΠΕΙΑΣ ΣΤΗΝ ΠΡΟΣΧΟΛΙΚΗ ΑΓΩΓΗ | Η |
| ΚΔΟΕ86 | ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΙΚΩΝ ΒΙΒΛΙΟΘΗΚΩΝ ΜΕ ΤΙΣ ΝΕΕΣ ΤΕΧΝΟΛΟΓΙΕΣ | Η |
| ΑΠΠ90 | ΠΟΛΙΤΙΣΜΙΚΕΣ ΠΡΑΚΤΙΚΕΣ ΚΑΙ ΠΑΙΔΑΓΩΓΙΚΕΣ ΕΦΑΡΜΟΓΕΣ | Η |
| ΑΠΠ92 | ΣΤΟΙΧΕΙΑ ΙΣΤΟΡΙΑΣ ΤΗΣ ΤΕΧΝΗΣ | Η |
| ΚΔΟΕ52 | ΤΕΧΝΟΛΟΓΙΕΣ, ΠΛΗΡΟΦΟΡΙΑ ΚΑΙ ΕΠΙΚΟΙΝΩΝΙΑ (ΤΠΕ) ΣΤΗ ΣΧΟΛΙΚΗ ΔΙΟΙΚΗΣΗ | ΣΤ |
| ΨΥΧ83 | ΨΗΦΙΑΚΗ ΕΠΟΧΗ ΚΑΙ ΠΑΙΔΙ | Η |

**Δ. Δήλωση μαθημάτων και δήλωση συγγραμμάτων στον «ΕΥΔΟΞΟ»**

Η δήλωση μαθημάτων στο Φοιτητολόγιο θα πρέπει να ταυτίζεται με την δήλωση συγγραμμάτων στον «ΕΥΔΟΞΟ». Δηλαδή, ΔΕΝ μπορείτε να δηλώσετε και να παραλάβετε κάποιο σύγγραμμα από τον «ΕΥΔΟΞΟ», αν δεν έχετε δηλώσει το αντίστοιχο μάθημα στο Φοιτητολόγιο.

Μετά την διασταύρωση των στοιχείων των δύο συστημάτων, αν διαπιστωθεί ότι έχετε παραλάβει σύγγραμμα το οποίο δεν έχετε δηλώσει, θα πρέπει να το επιστρέψετε αλλιώς δεν θα μπορέσετε να δηλώσετε συγγράμματα στο επόμενο εξάμηνο.

Η Γραμματεία του Τμήματος